ብሰንኪ ጻዕቒ ስራሕ፡ ብዙሓት ምስ ቀረባ ኣዝማዶም ኮነ ምስ ቤተሰቦም ተፈላልዮም እዮም ነይሮም። እዚ ንኹሉ ዘጥቕዕ ዘሎ ቫይረስ ግን፡ ኣብ ርሑቕ ዘለዉ ሰባት ከይተረፈ ክጠያየቑን ደሃይ ክገብሩን ገይሩዎም ኣሎ። ኣብ ምሉእ ሃገር ዝኾነ ምንቅስቓስ ኣብ ዝተዓጸያ ጣልያን፡ ካብ ካልኦት ዓድታት ሞራሎም ሓፍ ዘብልን ተስፋ ዝህብን ዜማታት ሰሪሖም ይልእኹሎም ኣለዉ። ኣብ ስፐይን፡ ሓደ ኣካላዊ ምንቅስቓስ ዝምህር መምህር፡ ሰባት ኣብ ዘለውዎ ኾይኖም [ተወሺቦም] ክሰርሕዎም ዝኽእሉ ስፖርታዊ ምንቅስቓሳት ይምህር። ብዙሓት ሰባት ንኣዕርኽቶምን ኣዝማዶምን ክሓቱን ከተባብዑን ተራእዮም። ገለ ድማ፡ ናይ ሞባይል መተግበሪታት ብምጥቃም ትልሂት እናተምሃሩ፡ በቢገዘኦም ኮይኖም ሓጎሶም ዝገልጹሎም መገድታት ፈጢሮም። ምንጪ ስእሊ, Reuters እዚ ቫይረስ ካብ ዝመጽእ ጀሚሩ፡ ሰባት ንሰብ-ሞያ ጥዕናን ሓኪማትን ዘለዎም ናእዳን ኣድናቖትን እናገለጹ ይርከቡ። ኣብ ብርክት ዝበሉ ከተማታት ኤውሮጳ ኣብ ገገዘኦም ኮይኖም ሰባት ናእደኦም ይገልጽ ኣለዉ። ኣብ ከተማ ለንደን ድማ፡ ተምሃሮ ሐሕክምና፡ ንሰብ-ሞያ ጥዕና ዝኽእልዎ ሓገዝ ክገብሩ ወለንተኦም ኣርእዮም። ኣብ ዝተፈላለየዩ ከባብታት ኢትዮጵያ ድማ፡ ገለ መናእሰይ ተመሳሳሊ ሰናይ ተግባራት ዝጀመሩ ከምዘለዉ ኣብ ማሕበራዊ ሚድያታት ይግለጽ ኣሎ። 5.
